පොල්මල් කරවලා
සර්පයින් අතරින් අලංකාර සර්පයෙක් ලෙසින් මල්සරාව /පොල්මල් කරවලාව හැදින්විය හැක.   
ඉංග්‍රීසි භාෂාවෙන් golden tree snake, gliding snake, ornate flying snake, golden flying snake,  gold and black tree snake, flying tree snake යන නම් වලින් මෙම සර්පයා හදුන්වයි. 
විද්‍යාත්මක නාමය Chrysopelea ornata  (Shaw, 1802)

උප විෂේශ
ලෝකය පුරා මොවුන්ගේ ප්‍රධාන උප විෂේශ 3ක් හමුවේ. 
Chrysopelea ornata ornata (Shaw, 1802) 
Chrysopelea ornata ornatissima (Werner, 1925) 
Chrysopelea ornata sinhaleya (Deraniyagala, 1945)

හදුනා ගැනීම
Chrysopelea ornata සාමාන්‍යයෙන් කොළ පාටට හුරු ශරීර වර්ණයක් දැරුවත් බොහොමයක් සර්පයින්ගේ ශරීර වර්ණය පුෂ්ඨියව කලු පාටක් ගනී. එහි හරස් අතට කහ පැහැති පේලි දැක ගත හැක. ශරීරය මධ්‍යයෙහි රතු පාට තිත් ද සමහර අවස්ථා වල කහ පැහැති තිත්ද දැකීමට පුලුවන. මේ ආකාරයට වර්ණවත් ශරීරයක් දැරීම නිසා මෙම සර්පයාව පහසුවෙන් වෙනත් සර්පයෙකුගෙන් වෙන් කර හදුනා ගැනීමේ හැකියාවක් පවතී. 
පැතලි හිසක් සහ හැකිලුනු ගෙලක් මේ සර්පයාගෙන් දැක ගත හැක. ඇසේ විශාල රවුම් කනිකාවක් පිහිටා ඇත.  සෙන්ටිමීටර 80- 120 පමණ දිගකට වර්ධනය වේ.

විෂ
මද විෂ  සහිත සර්පයෙක් ලෙසින් පොල්මල් කරවලාව හදුන්වනු ලබයි.

වාසස්ථාන
මොවුන් නිතරම ගස් හා පදුරු අතර වාසය කරයි.
ඇතැම් විට ගස් වල තරමක් උසින් පිහිටි අතු වලත් මොවුන් දැක ගැනීමේ හැකියාවක් පවතී. උස ස්ථානයක ඉදලා පහල ස්ථානයකට පැනීමේ හැකියාවකුත් ඇති නිසා මොවුන්ට Flying Snake කියන නම ලැබෙන්න ඇතැයි සිතිය හැක.
මොවුන්ට ඉතා වේගයෙන් සංචරණය කිරීමේ හැකියාවක් පවතී.

ආහාර
හූනන් වවුලන් ආහාරයට ගන්නා මේ සර්පයා සතුව තියෙන තියුනු ඇස් ඉගිලෙන පක්ෂීන් අල්ලා ගැනීමට ආධාර වේ.

බෝවීම
මොහුගේ බෝවීම බිත්තර මගින් සිදුවෙන අතර වර්ෂාව ඇති කාලයට ගැහැනු සර්පයා වරකට බිත්තර 6ත් 12ත් අතර සංඛ්‍යාවක් දැමීම සිදු කරයි.

මූලාශ්‍රය
http://www.snakelanka.blogspot.com/